ወያኔ የወንጀለኞች ቡድን የተባለው አለምክንያት አይደልም። የወንጀለኛ ቡድን ሀገር የለውም። በዚያ በቡድኑ ዋና ቁንጮ ክበብ ውስጥ ላሉትና በዙሪያው ለተኮለኮሉት ጥበቃን እየሰጠ ሕጋዊ ያልሆነን የገንዘብ ዘረፋን እንዲቀጥል የሚያደርግ እንጅ ለሀገርና ለወገን የቆመ አይደለም። ወያኔ እንደ ወንጀለኛ ቡድን አንድ አለቃ ይፈልጋል፤ ነበረውም። አሁንም ልክ ማፊያ እንደሚባለው የወንጀለኞች ቡድን አንዱ ቁንጮ በሆነ ምክንያት ሲሞት ወይም በሌላ ሲገደል የሱን ፈለግ ይዘው በሚቀጥሉና የለም የራሳችንን ቁንጮ ፈልገን ቡድን መሥርተን እንከብራለን በሚሉ መካከል ሽኩቻው ይጦፋል። በወያኔም ውስጥ ቁንጮው ከሞተ በኋላ ምን እየሆነ እንዳለ እየታዘብን ነው።
